Abr zerscht zer Gschicht.  Dr ächti Waggis isch e soziali Randfiguur im Elsass gsi, dehaaime z'Myhlhuuse, und ganz sichr aine wo nit vyli Frinde kaa hett. Er isch aine gsi wo dur d'Masche vom soziale Netz keit isch (odr gar nit hett yyne welle, kunnt druff aa wie me luegt): Vagabund, Strolch, Riiseschnuuri, Schnapsnaase und immr zu Ybeltate-n-ugffglegt, aine vor däm Männer und Fraue hänn miesse uffpasse. Wenn dr Waggis partout hett miesse schaffe, denn isch är e Tagleehner gsi und hett sich bimmene Buur e paar Centimes verdient - dä  hett em drnoo e blaue-n-Arbetskittel gää wo dr Waggis denn grad mitgnoo het (was emol s'blaue Hemmli erkläre wurd).